BANPU พึ่งพิงธุรกิจใหม่
เมื่อ “ธุรกิจถ่านหิน” ใกล้มอด.!..ทำให้บริษัท บ้านปู จำกัด (มหาชน) หรือ BANPU จำเป็นต้องหันไปพึ่งพิงธุรกิจใหม่ เข้ามาชดเชยหรือทดแทนก่อนที่ “ธุรกิจถ่านหิน” จะดับลงไป ด้วยความที่ถ่านหินกลายมาเป็นธุรกิจมอมแมมทางสิ่งแวดล้อม จึงไม่มีใครอยากจะมาเปรอะเปื้อนด้วย..ส่งผลให้กำไรตีบตันในอนาคตได้..
28 มี.ค. 2562

สำนักข่าวรัชดา
เมื่อ “ธุรกิจถ่านหิน” ใกล้มอด.!..ทำให้บริษัท บ้านปู จำกัด (มหาชน) หรือ BANPU จำเป็นต้องหันไปพึ่งพิงธุรกิจใหม่ เข้ามาชดเชยหรือทดแทนก่อนที่ “ธุรกิจถ่านหิน” จะดับลงไป ด้วยความที่ถ่านหินกลายมาเป็นธุรกิจมอมแมมทางสิ่งแวดล้อม จึงไม่มีใครอยากจะมาเปรอะเปื้อนด้วย..ส่งผลให้กำไรตีบตันในอนาคตได้..
ล่าสุด BANPU ประกาศกลยุทธ์ Greener &amp; Smarter ที่เน้นธุรกิจผลิตพลังงาน (Energy Generation) ที่เป็นการผลิตไฟฟ้าเพิ่มขึ้น ไม่ว่าจะเป็นโรงไฟฟ้าหมุนเวียน (Renewable) โรงไฟฟ้าพลังงานแสงอาทิตย์ (โซลาร์ฟาร์ม) ธุรกิจเทคโนโลยีพลังงาน (Energy Technology)
พร้อมตั้งเป้าหมาย 7 ปี ก้าวขึ้นสู่ตำแหน่งผู้นำเทคโนโลยีพลังงานแห่งเอเชีย
ส่วนธุรกิจถ่านหิน ที่เคยเป็นธุรกิจหลัก จะหันมาทำเทรดดิ้งเพิ่มขึ้น ไม่เน้นการผลิตถ่านหินออกมามาก เพื่อช่วยยืดอายุปริมาณสำรอง ด้วยความหวังว่า..การใช้พลังงานของโลก จะมีถ่านหินอยู่ประมาณ 22%
โดยธุรกิจ Energy Generation ดำเนินงานผ่าน บริษัท บ้านปู เพาเวอร์ จำกัด (มหาชน) หรือ BPP ด้วยเป้าหมายมีกำลังผลิตไฟฟ้า 4,300 เมกะวัตต์ ภายในปี 2568 จากปัจจุบันมีกำลังผลิตไฟฟ้า 2,869 เมกะวัตต์
ส่วนธุรกิจ Energy Technology ดำเนินการผ่านบริษัท บ้านปู อินฟิเนอร์จี จำกัด วางเป้าหมายปีนี้จะเพิ่มโซลาร์รูฟท็อป จากปีนี้ 100 เมกะวัตต์ เป็น 300 เมกะวัตต์ ภายในปี 2563 เน้นการทำโซลูชันให้ลูกค้าในการผลิตเองใช้เอง
นี่คือการเปลี่ยนครั้งใหญ่ของ BANPU เพื่อแสวงหารายได้ใหม่ พร้อมลบภาพจำเดิมที่ว่า “บ้านปูคือถ่านหิน..ถ่านหินคือบ้านปู” ออกไป
น่าสนใจต่อว่าธุรกิจโรงไฟฟ้า ที่มีการแข่งขันสูงมากขณะนี้ BANPU (ในฐานะผู้มาทีหลัง) จะสร้างความได้เปรียบเชิงมูลค่าได้อย่างไร.! ที่สำคัญผลตอบแทนจะเข้ามาชดเชยกำไรจากธุรกิจถ่านหิน เริ่มหดหายลงได้อย่างไร..!?
นั่นเป็นอีกโจทย์ใหญ่คือ BANPU ปรับตัวช้าเกินไปหรือไม่..!?
แต่ไม่ว่าปรับโครงสร้างธุรกิจใหม่ที่เริ่ดหรูเพียงใด คงต้องหันดูราคาหุ้น BANPU ที่ไม่หือไม่อืออะไรเลย ก้มหน้าก้มตาจะลงอยู่ท่าเดียว..
ปล่อยให้หุ้น BANPU เปื้อนถ่านหินมอมแมมอยู่แบบนี้..ไม่ดีแน่.!!
สุดท้ายจะเกิด “วิกฤติศรัทธา” เอาได้นะ..!???
…อิ อิ อิ…